Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 156/14/7702	Humenné, 3.12.2014
EEČ : 2-55-113-2014

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./  Škoda  hradená  poškodeným  zo zákonného zmluvného poistenia osobného motorového vozidla zn. Škoda Octavia HE-175AG
b./  Peňažná suma určená na všeobecné prospešné účely 300,- eur
c./ Suma odovzdaná štátu na peňažnú pomoc obetiam trestnej činnosti  50 %.  t.j. 150,- eur  a   50%  t.j. 150,- eur  patrí Únií žien XXXXX, IČO 00417491004, IBAN  SK12 1100000002927867397

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-31/DI-HE-2014.
                                                                                                         ž e     
dňa 19.02.2014 o 12.20 hod viedol osobné motorové vozidlo  Škoda Octavia EČ: HE-175AG v Humennom  po ulici Košickej smerom  od ulice Jasenovskej, kde na  priamom  úseku cesty začal odbočovať vľavo do parkovacieho boxu, pričom nedal prednosť oproti idúcemu motocyklu značky Suzuki 600, bez evidenčného čísla, ktorý viedol XXXXX, ktorý  motocykel nestihol  ubrzdiť, narazil do vozidla a následkom zrážky spadol na vozovku, pričom utrpel zranenia a to zlomeninu jarmového oblúka vpravo s impresiou úlomkov, zlomeninu prednej steny čeľustnej dutiny vpravo s posunom úlomkov, zlomeninu bázy orbita vpravo, otras mozgu ľahkého stupňa, pohmoždenie okolia pravého oka stredne ťažkého stupňa, tržnozhmoždenú ranu na pravom obočí, početné povrchové odreniny pravej strany tváre, povrchové odreniny na chrbte pravej ruky, povrchové odreniny na palci ľavej ruky, povrchové odreniny v driekovej oblasti vľavo, povrchové odreniny na ľavom kolene s dobou liečenia 21 dní. 

Odôvodnenie: 
	Uznesením povereného príslušníka OR PZ ODI XXXXX sp. zn. ORP 31/DI-HE-2014 zo dňa 11.03.2014  bolo začaté trestné stíhanie vo veci prečinu ublíženia na zdraví podľa § 158 Tr. zák.,  následne uznesením povereného príslušníka toho istého orgánu,  tej istej spisovej značky zo dňa 20. 04. 2014 bolo pre hore uvedený prečin vznesené obvinenie XXXXX na tom skutkovom základe, ako je uvedené vo výrokovej časti tohto uznesenia. 
	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodenému sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  
	Okrem vlastného priznania je obvinený XXXXX usvedčený predovšetkým výpoveďou pošk. XXXXX, ktorý vo svojej výpovedi potvrdil, že kritického dňa mu osobné motorové vozidlo  zn. ŠKODA OCTAVIA, ktoré pred ním išlo plynule, náhle zmenilo smer jazdy a tak mu vošlo do jazdnej dráhy. 
	O spáchaní skutku obv. XXXXX svedčí aj vykonané znalecké dokazovanie z odboru zdravotníctva  a dopravy a ostatné listinné dôkazy,   ktoré tvoria súčasť vyšetrovacieho spisu.
	XXXXX    nahlásil dopravnú nehodu ako poistnú udalosť do Komunálnej poisťovne  a.s. čím tak urobil opatrenia potrebné na náhradu spôsobenej škody poškodenému  XXXXX.  
	Z pripojených zápisov o vykonaných dychových skúškach vyplýva, že obvinený XXXXX  mal v čase dopravnej nehody  negatívnu hladinu alkoholu.  
	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený a poškodený uzavreli dňa 19.11.2014 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasia  s uzavretím zmieru. Poškodený v ramci mediácie vyhlásil, že so zmierom súhlasí. Poškodenému  XXXXX bude spôsobená škoda  hradená  Komunálnou poisťovňou   a.s. zo zákonného zmluvného poistenia osobného motorového vozidla zn. Škoda Octavia  EČ: HE-175AG.
	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 19.11.2014 zložil  na účet Okresnej prokuratúry v Humennom sumu 300,- eur, s tým, že  polovica sumy teda 150,- eur patrí štátu na  peňažnú pomoc poškodeným a druhá polovica  sumy teda 150,- eur  patrí Únií žien XXXXX, IČO 00417491004, IBAN  SK12 1100000002927867397.
	Obvinený a poškodený s týmto spôsobom vybavenia veci vyslovili súhlas. 
	Obvinený XXXXX doposiaľ nebol súdne trestaný.  V mieste bydliska je hodnotený kladne.  Pracuje ako konateľ firmy Gaspojekt, s.r.o. XXXXX.  Vo výpise z evidenčnej karty vodiča  ma 4 záznamy týkajúce sa dopravných priestupkov staršieho dáta, naposledy z roku 2011. Vzhľadom na okolnosti spáchaného prečinu na mieru zavinenia obvineného XXXXX s prihliadnutím na osobu obvineného, preto takýto spôsob rozhodnutia z dôvodu hore uvedených skutočnosti   považujem  v danom prípade   za  dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomu uzneseniu sťažnosť nie je prípustná. 

JUDr. Magdaléna Sujová
prokurátorka